

***Број: 02 - \_\_\_\_\_\_\_\_\_\_ П Р Е Д Л О Г***

***\_\_\_\_\_\_\_ 2024 година***

***С к о п ј е***

***ЗАПИСНИК***

***од прва седница на Управниот одбор на***

***Фондот за здравствено осигурување на Република Северна Македонија,***

***одржана на 26 ноември 2024 година со почеток во 13,45 часот***

***во просториите на Фондот***

***Присутни членови на Управниот одбор:***

* *Ирена Петковски - претставник од Министерството за финансии – претседател;*
* *Бесник Хамити- претставник од Министерсто за здравство– заменик претседал;*
* *д-р Димитар Димитриевски - претставник од здружението на пензионерите – член;*
* *Маја Чемерикиќ Велковска– претставник од Организацијата на потрошувачи – член;*
* *Бранко Азески- претставник од Сојуз на стопански комори на Македонија;*
* *Проф. Д-р Калина Гривчева Старделова- претставник од Фармацевтска комора на Македонија;*

***Присутни од ФЗОРСМ:***

* *Сашо Клековски, ВД Директор на ФЗОРСМ;*
* *Бранко Аџигогов, ВД Директор на ФЗОРСМ;*
* *Христо Трповски, раководител на одделението за регрес и судски постапки, во својство на лице одговорно за организирање на работата на Управниот одбор на ФЗОРСМ;*
* *Емилија Младеновска, со овластување деловен секретар во својство на записничар.*

*На почетокот на седницата, Управниот одбор утврди дека претседател до крајот на оваа календарска година, како претставник од Министерството за финансии е Ирена Петковски која потоа ја отвори и водеше седницата. Претседателката утврди дека се присутни шест членови на Управниот одбор, со тоа условите за полноважно работење и одлучување се исполнети, по што го прочита претходно доставениот*

***П Р Е Д Л О Г - Д Н Е В Е Н Р Е Д***

# Предлог за донесување Правилник за изменување на Правилникот за содржината и начинот на остварувањето на правата и обврските од задолжителното здравстсвено осигурување;

# Предлог за донесување Одлука за изменување на Одлуката за утврдување на максималниот број завршени здравствени услуги (пакети) од болничката здравствена заштита од областа на кардиологијата и кардиохирургијата кои што здравствените услуги ќе може да ги извршуваат во 2024 година;

# Предлог за донесување Одлука за изменување и дополнување на Одлуката за утврдување на висината на вкупниот договорен надоместок на здравствените установи за обезбедени услуги од специјалистичко-консултативната стоматолошка здравствена заштита од дејностите орална хирургија, ортодонција и протетика за 2024 година;

# Предлог за донесување Одлука за изменување и дополнување на Одлуката за утврдување на висината на вкупниот договорен надоместок на здравствени установи за обезбедени услуги од областа на лабораториските испитувања во специјалитичко- консултативната здравствена заштита за 2024 година;

1. *Разно.*

*Потоа праша дали има други предлози за разгледување на денешната седница, односно за дополнување на дневниот ред.*

*Бидејќи не беа дадени предлози за дополнување на дневниот ред, Управниот одбор за седницата едногласно го усвои следниот*

***Д Н Е В Е Н Р Е Д***

# Предлог за донесување Правилник за изменување на Правилникот за содржината и начинот на остварувањето на правата и обврските од задолжителното здравстсвено осигурување;

# Предлог за донесување Одлука за изменување на Одлуката за утврдување на максималниот број завршени здравствени услуги (пакети) од болничката здравствена заштита од областа на кардиологијата и кардиохирургијата кои што здравствените услуги ќе може да ги извршуваат во 2024 година;

# Предлог за донесување Одлука за изменување и дополнување на Одлуката за утврдување на висината на вкупниот договорен надоместок на здравствените установи за обезбедени услуги од специјалистичко-консултативната стоматолошка здравствена заштита од дејностите орална хирургија, ортодонција и протетика за 2024 година;

# Предлог за донесување Одлука за изменување и дополнување на Одлуката за утврдување на висината на вкупниот договорен надоместок на здравствени установи за обезбедени услуги од областа на лабораториските испитувања во специјалитичко- консултативната здравствена заштита за 2024 година;

1. *Разно.*

*Потоа се пристапи кон разгледување на точките на дневниот ред.*

# ТОЧКА 1 - Предлог за донесување Правилник за изменување на Правилникот за содржината и начинот на остварувањето на правата и обврските од задолжителното здравстсвено осигурување

*За првата точка на дневниот ред, објаснување даде ВД директорот Аџигогов и укажа на тоа дека, на една од претходните седници Управниот одбор дискутираше за неправилности во здравствена установа поради кои многу осигуреници останале без надоместок а некои имале проблем да го оправдаат отсуството од работа. Тогаш Управниот одбор донесе и заклучок: Фондот да подготви измени и дополнувања на подзаконските општи акти со кои на системски начин ќе бидат уредени ситуациите како настанатите со раскинување на договорот помеѓу Фондот и здравствената установа.*

*Во Правилникот за содржината и начинот на оставрувањето на правата и обврските од задолжително здравствено осигурување, со овие измени се овозможува во услови кога за време на привремена спреченост за работа на осигуреникот,избраниот лекар од било кои причини престанал да биде избран лекар (поради престанок на работен однос,раскин на договор со Фондот, смрт, прекин на вршење на дејноста,заминување во странство и друго), а осигуреникот не е известен за настанатата промена, тогаш да може извештајот за привремена спреченост за работа на осигуреникот ретроактивно да го издаде новиот избран лакер, од првиот ден на спреченост за работа,со цел осигуреникот да може да го оствари правото на надоместок на штета на плата во согласност со критериумите,законските и подзаконските акти на Фондот.*

*Потоа членовите на Управниот одбор поставија прашања, на кои одговори и дополнителни објаснувања даваше ВД директорот Аџигогов*

*По исцрпувањето на дискусијата, Управниот одбор, едногласно донесе*

# Правилник

# за изменување на Правилникот за содржината и начинот на остварувањето на правата и обврските од задолжителното здравстсвено осигурување

# ТОЧКА 2- Предлог за донесување Одлука за изменување на Одлуката за утврдување на максималниот број завршени здравствени услуги (пакети) од болничката здравствена заштита од областа на кардиологијата и кардиохирургијата кои што здравствените услуги ќе може да ги извршуваат во 2024 година

*За оваа точка на Дневниот ред В.Д. Директорот Клековски, информираше дека се предлага да се донесе измена и дополнување на Одлуката за утврдување на максималниот број на завршени здравствени услуги (пакети), со која ќе се одобрат дополнителни пет здравствени услуги Трансаортална имплантација или репласман на валвула (TAVI) за ПЗУ Клиничка болница Аџибадем Систина, со тоа што ПЗУ Клиничка болница Аџибадем Сиситина и ПЗУ Клиничка болница Жан Митрев целосно ги имат извршено здравствените услуги Трансаортална имплантација или репласман на валвула (TAVI),додека ЈЗУ УК за кардиологија до 20.11.2024 ќе има извршено 43 од 50 одобрени здравствени услуги. Со тоа вкупниот број на одобрени здравствени услуги Трансаортална имплантација или репласман на валвула (TAVI) ќе биде 72. Средствата за овие услуги се дел од вкупниот годишен надоместок на соодветните здравствени установи.*

*Потоа се отвори дискусија во која учествуваа членовите на Управниот одбор.*

*Калина Гривчева Старделова, постави прашање дали Фондот прави некои контроли на извршените операции и дали се цени успешноста и ефикасноста на интервенциите.*

*Директорот Клековски, укажа дека Фондот има финансиска и медицинска контрола, но поради тоа што има недоволно медицински кадар, во моментов се работи само на вонредни контроли.*

*Бесник Хамити, истакна дека е потребно да се стави акцент на извршување на услугите во јавното здравство.*

*Директорот Аџигогов, даде одговор дека Фондот издвоил доволно средства за државна кардиохирургија соодветно на нејзините капацитети, но тие имат проблем со кадар, поради што не можат да ги искористат.*

*Директорот Клековски, додаде дека одлуката нема фискални импликации.*

*Маја Чемерикиќ Велковска, праша дали плаќањето од страна на осигурениците е исто како во приватните и јавните здравствени установи на што директорот Аџигогов одговори потврдно.*

*Потоа се пристапи кон гласање по предлогот и Управниот одбор едногласно ја донесе предложената*

***Одлука***

***за изменување на Одлуката за утврдување на максималниот број завршени здравствени услуги (пакети) од болничката здравствена заштита од областа на кардиологијата и кардиохирургијата кои што здравствените услуги ќе може да ги извршуваат во 2024 година***

# ТОЧКА 3 - Предлог за донесување Одлука за изменување и дополнување на Одлуката за утврдување на висината на вкупниот договорен надоместок на здравствените установи за обезбедени услуги од специјалистичко-консултативната стоматолошка здравствена заштита од дејностите орална хирургија, ортодонција и протетика за 2024 година

*За оваа точка на Дневниот ред ВД Директорот Клековски, информираше дека Министерство за здравство на здравствени установи им издава лиценци за дозвола за работа во мрежата на здравствени установи, по што Фондот е обврзан со нив да склучи договори. За установите со кои се склучуваат договори, потребно е да се утврди договорен надоместок. При промени во бројот на тимовите со кои здравствените установи ја извршуваат дејноста, исто така се изменуваат, односно зголемуваат или намалуваат договорните надоместоци.*

*По објаснувањето, и кусата дискусија на членовите на Управниот одбор што следеше, Управниот одбор едногласно ја донесе предложената*

***Одлука***

# за изменување и дополнување на Одлуката за утврдување на висината на вкупниот договорен надоместок на здравствените установи за обезбедени услуги од специјалистичко-консултативната стоматолошка здравствена заштита од дејностите орална хирургија, ортодонција и протетика за 2024 година

*со која се утврдија договорни надоместоци за здравствените установи ПЗУ „Д-р Марко Партолоски“ од Вевчани, ПЗУ „Витамедика д-р Крстевски ЛМ“ од Куманово, ПЗУ „Вита Дент д-р Горјанска“ од Скопје, ПЗУ „Ин Дент“ од Скопје, ПЗУ „Дентал Спа Славески“ од Велес и ПЗУ „Зафер М2“ од Куманово, кои склучиле договори со Фондот.*

# ТОЧКА 4 – Предлог за донесување Одлука за изменување и дополнување на Одлуката за утврдување на висината на вкупниот договорен надоместок на здравствени установи за обезбедени услуги од областа на лабораториските испитувања во специјалитичко- консултативната здравствена заштита за 2024 година

*Директорот Аџигогов, укажа дека и во оваа точка од дневниот ред, како кај претходната, станува збор за договорни надоместоци на здравствени установи, но тука се работи за измени поради промени во тимовите со кои здравствените установи ја извршуваат дејноста. Потоа се осврна и ги објасни некои од предлозите.*

*По објаснувањето, Управниот одбор едногласно ја донесе предложената*

***Одлука***

# за изменување и дополнување на Одлуката за утврдување на висината на вкупниот договорен надоместок на здравствени установи за обезбедени услуги од областа на лабораториските испитувања во специјалитичко- консултативната здравствена заштита за 2024 година

*со која се изменија договорните надоместоци на здравствените установи ПЗУ „Генеа“ од Скопје, ПЗУ „Рамус“ од Куманово, ПЗУ „Рамус“ од Скопје и ПЗУ „Лаор“ од Тетово.*

*ТОЧКА 4 – Разно*

*Во рамките на точката разно, В.Д. директорот Клековски на членовите на Управниот одбор им подели информативен лист за состојбата на Фондот, пред сѐ од финансиски аспект, и ги запозна со плановите за наредниот период.*

*Со тоа, дневниот ред беше исцрпен по што претседателката Ирена Петковски во 15,15 часот ја заклучи Првата седница на Управниот одбор на Фондот.*

***Записничар, Управен одбор/Bordidrejtue***

***Емилија Младеновска Претседател/Kryetar,***

***Ирена Петковски***